**ELEMENTI VREDNOVANJA ZA NASTAVNI PREDMET PRIRODA / BIOLOGIJA**

**Predmetni nastavnik: Janja Maltar, mag. educ. biol. et chem.**

* **Usmeno** (5 pitanja, traje do 10 min.)
* **Pisana provjera** (3-4 pisane provjere tijekom školske godine, trajanje: 15 - 45 min)
* **Praktični rad** (sekcije, demonstracije određenih postupaka, mikroskopiranje, izrada plakata, izrada PowerPoint prezentacije, izrada modela, prezentiranje grupnog rada)
* **Aktivnost** (odnos prema radu, motiviranost, temeljitost, ustrajnost, uključivanje u raspravu, iznošenje mišljenja uz argumentiranje, odgovaranje na postavljena pitanja, odnos prema okolišu)
* **Bilješke:**
  + Kratke provjere (5 pitanja, trajanje: pet minuta)
  + Radna bilježnica
  + Domaća zadaća

|  |  |
| --- | --- |
| **ocjena** | **USVOJENOST OBRAZOVNIH SADRŽAJA U PRIRODI I BIOLOGIJI** |
| **nedovoljan (1)** | Ne razumije nastavni sadržaj i nije ga u stanju samostalno reproducirati. Na pitanja ne odgovara ili odgovara nejasno. Osnovne pojmove iz gradiva ne poznaje. Ne može samostalno rješavati jednostavne zadatke. Odbija suradnju. |
| **dovoljan (2)** | Prepoznaje i reproducira osnovne pojmove. Može imenovati, nabrojiti, definirati ili opisati traženi pojam iz gradiva. Razumije sadržaj, ali ga ne umije primijeniti niti obrazložiti koristeći zadane primjere. Često griješi prilikom samostalnog rješavanja jednostavnih zadataka. Iznošenje gradiva je površno i nesigurno. |
| **dobar (3)** | Reproducira i prepoznaje osnovne pojmove. Razumije sadržaj, ali je površan u njegovoj primjeni. Uz pomoć učitelja može prepoznati, izdvojiti, izraziti, oblikovati i objasniti sadržaj gradiva. Samostalno rješava jednostavne zadatke. Ponekad griješi prilikom samostalnog rješavanja složenijih zadataka. |
| **vrlo dobar (4)** | Reproducira i razumije obrađeni nastavni sadržaj. Poznaje osnovne pojmove, može povezati, dopuniti, prilagoditi, razvrstati tražene činjenice. Nadograđuje stečena znanja. Sadržaj obrazlaže uglavnom samostalno, koristi zadane primjere i samostalno rješava probleme i zadatke. Uz malu pomoć nastavnika povezuje sadržaje s drugim nastavnim predmetima. Pomalo nesiguran u odgovoru. |
| **odličan (5)** | Reproducira, razumije i nadograđuje stečena znanja. Samostalno objašnjava sadržaj navodeći i vlastite primjere. Rješava i složene probleme i zadatke. Postavlja efikasna pitanja za raspravu o problemu. Može predvidjeti i pretpostaviti rješenja problema. Prikuplja podatke iz različitih izvora znanja. Koristi primjerene analitičke i sintetičke metode za rješavanje problema. Korelira stečena znanja sa sadržajima drugih predmeta. Može prenositi svoja znanja drugima te je siguran i jasan u izlaganju nastavnog sadržaja. |

|  |  |  |
| --- | --- | --- |
| **ocjena** | **ocjenjivanje praktičnih radova u prirodi i biologiji** | |
| **nedovoljan (1)** | * + - * ne sudjeluje u radu       * ne piše bilješke | * + - * ne umije usmeno prezentirati rezultate vježbe       * odbija suradnju |
| **dovoljan (2)** | * + - * savladao tehniku rada mikroskopom i drugim priborom       * površan u provođenju mjera opreza       * ponekad zanemaruje naputke učitelja       * bilješke nepotpune, crteži neopisani | * + - * nije samostalan       * poticaj djeluje privremeno       * rado posluša savjet, ali ga se dosljedno ne drži |
| **dobar (3)** | * + - * treba poticati razvoj interesa       * savladao tehnike rada       * ponekad previdi mjere opreza | * + - * radi po naputku       * nije samostalan, oslanja se na pomoć drugih       * teže povezuje rezultate opažanja s praktičnim radom |
| **vrlo dobar (4)** | * + - * ponekad potrebna pomoć za izvođenje zaključka na temelju dobivenih rezultata       * radi po naputku učitelja | * + - * savladao tehnike rada i osnovne mjere opreza       * bilješke točne (dopunjava ih)       * poštuje dogovor, razvijena sposobnost komunikacije |
| **odličan (5)** | * + - * u cijelosti savladao tehniku rada i mjere opreza       * samostalan, brz, spretan       * izvodi zaključke na osnovi rezultata rada       * bilješke točne, sažete, crteži uredni, opisani, upotrebljava boje | * + - * aktivan i pozitivan stav prema očuvanju okoliša, školske i osobne imovine       * pridonosi učinkovitom radu u grupi i u paru       * objektivan u vrednovanju tuđega i samovrednovanju osobnog rada       * razvijena sposobnost komunikacije, uvažava tuđe mišljenje |

|  |  |  |  |  |  |
| --- | --- | --- | --- | --- | --- |
| **KRITERIJI VREDNOVANJA ZA PLAKAT** | | | | | |
|  | **5** | **4** | **3** | **2** | **1** |
| **JASNOĆA**  **PORUKE** | Cilj i svrha jasno i precizno izloženi. | Sadrži sve elemente. Nije potpuno postignuta jasnoća cilja. | Djelomično jasna poruka. | Otežano praćenje naznačene poruke. | Nerazumljiva poruka. |
| **KVALITETA SADRŽAJA** | Sadržaj visoke razine, tehnički dotjeran, zanimljiv i jasan. | Razrada problema na visokoj razini, ali neprilagođeno široj javnosti. Ne pobuđuje osobito zanimanje publike. | Pristup dobar. Obrada podataka nedovoljno atraktivna. | Niska razina. Ne pobuđuje interes promatrača. | Preniska razina obrade sadržaja. Sadrži opće pojmove, nema dubine ili ne sadrži valjane podatke. |
| **KREATIVNOST** | Kreativnost maksimalno vizualno prepoznatljiva. Estetski dotjeran. Poruka, tekst, boje i izbor slova u službi su sadržaja. | Kreativan, ali traži doradu u estetskom izgledu. Vizualno nedovoljno prepoznatljiv. | Nedovoljno zanimljiv. Nije posve pregledan i pobuđuje slab interes promatrača. | Vizualno neatraktivan. Loše izabrani tekstualni i slikovni prikazi. | Posve bez kreativnosti. Vizualno neprepoznatljiva poruka. |
| **IZGLED I PRIKLADNOST PRIKAZA** | Poruka jasna, dojmljiva, jezgrovita, vizualno pregledna. Lako se prati i bez nazočnosti autora.  U velikoj mjeri djeluje na svijest i formiranje stavova promatrača. | Poruka jasna, ali je estetski plakat nedovoljno atraktivan, sadrži previše detalja i nepregledan je.  Grafički dobro dizajniran uz manje estetske dorade. Može utjecati na svijest promatrača, ali ne trajno. | Poruka relativno jasna, nepovezana. Slabo je uočljiva, plakat je nepregledan i ne pobuđuje zanimanje promatrača.  Slike dobro odabrane, ali sadrži nedovoljno objašnjenje poruke. Ne djeluje na promatrača tako da bi mu probudila svijest ili formirala stav. | Poruka postoji, ali se razumije uz napor promatrača. Djeluje nepovezano, može se pratiti tek uz pomoć autora.  Slike djelomično točne i odgovaraju sadržaju. Otežano se prati poruka i ne ostavlja dublju impresiju na promatrača. | Poruka nevidljiva. Sadržaj plakata nije jasan. Estetski i vizualno nerazumljive kombinacije slika i teksta.  Slike nisu dobro odabrane. Nejasni su, neprilagođeni osnovnoj poruci ili nisu valjani. |
| **PRIMJENA**  **(IZLAGANJE)** | Gradivo u potpunosti povezuje i spretno primjenjuje. Izlaže i odgovara na pitanja samostalno, koncizno, točno i jasno. | Gradivo povezuje i povremeno primjenjuje. Izlaganje je samostalno i povezano. Reproducira uobičajene primjere primjene, ali se ne uspijeva snaći u nekim drugim primjerima. | Gradivo u djelomično povezuje i rijetko primjenjuje, ali reproducira primjere primjene. Pri izlaganju nije potpuno samostalan, pomaže se pripremljenim sažetkom. | Gradivo slabo povezuje i ne primjenjuje u novim situacijama, već samo reproducira primjere primjene. Izlaže nesigurno, nije samostalan u izlaganju, potrebna je pomoć pri izlaganju. | Gradivo ne povezuje i ne primjenjuje, niti reproducira primjere primjene. Izlaže nepovezano, sve čita s plakata ili prezentacije. |

|  |  |  |  |  |  |
| --- | --- | --- | --- | --- | --- |
| **KRITERIJI VREDNOVANJA POWERPOINT PREZENTACIJE** | **1** | **2** | **3** | **4** | **5** |
| **Kvaliteta sadržaja** |  |  |  |  |  |
| **Opseg sadržaja** |  |  |  |  |  |
| **Vizualni izgled PPt prezentacije (boje, veličina slova, slike)** |  |  |  |  |  |
| **Razumljivost, glasnoća i jasnoća prezentiranja** |  |  |  |  |  |
| **Zanimljivost prezentacije** |  |  |  |  |  |
| **Autonomnost i kreativnost u elaboraciji informacija** |  |  |  |  |  |
| **Vokabular korišten u prezentaciji** |  |  |  |  |  |
| **Količina teksta na slajdovima (manje je više!!!)** |  |  |  |  |  |
| **(Ne)čitanje sa slajdova** |  |  |  |  |  |
| **Interakcija (dijalog) s publikom** |  |  |  |  |  |
| **Sposobnost argumentiranog zaključivanja** |  |  |  |  |  |
| **Literatura** |  |  |  |  |  |
| **UKUPNA OCJENA** |  | | | | |

|  |  |
| --- | --- |
| **PISANA PROVJERA (%)** | **OCJENA** |
| **85 % - 100 %** | Odličan (5) |
| **75 % - 84 %** | Vrlo dobar (4) |
| **60 % - 74 %** | Dobar (3) |
| **50% - 59%** | Dovoljan (2) |
| **0 % - 49 %** | Nedovoljan (1) |